MuseScore bestaan vir verskeie verskillende bedryfstelsels, insluitend Windows, macOS sowel as baie Linux-verspreidings en verskeie BSD-variante.
As jy Windows 10 gebruik, kan MuseScore geïnstalleer word vanaf die Windows Store. 'n Klik hier sal MuseScore se blad in die Store-toep oopmaak. Daar hoef jy net Get the app > te klik en MuseScore sal afgelaai en geïnstalleer word.
Andersins kan jy die Windows-installeerder kry vanaf die download-blad van die MuseScore-webwerf. Klik op die skakel om te begin aflaai. Jou Internetblaaier sal jou vra om te bevestig dat jy die lêer wil aflaai. Klik Save File.
Wanneer die installeerder klaar afgelaai het, dubbelklik op die lêer om die installasie te begin. Windows mag jou 'n sekuriteitsvenster wys om dit te bevestig voor dit die sagteware uitvoer. Klik Run om voort te gaan. Jy sal binnekort die volgende sien:
As jy nie hierdie installeerdervenster sien nie, maar iets anders, is dit moontlik dat die .msi-uitbreiding nie met msiexec.exe geassosieer word nie. Jy kan óf die assosiasie regstel, óf eerder die draagbare weergawe van MuseScore aflaai en gebruik.
As jy voortgaan, is dit wat jy sal sien:
As jy Cancel klik, hier of later, is dit wat jy sal sien:
MuseScore sal met jou "Stelsel"-taal (die taal wat vir meeste programme gebruik word en oor die algemeen afhang van jou land en die taalinstellings van jou rekenaar of rekening) geïnstalleer word en werk.
Vanaf die keuselys, kies Wysig→Voorkeure... (Mac: MuseScore→Voorkeure...);
In die Algemeen -oortjie, kies die verlangde taal uit die uitvoulys in die Taal-afdeling:
Daar is twee maniere om te soek vir bywerkings.
Kies Wysig→Voorkeure... (Mac: MuseScore→Voorkeure...) vanaf die keuselys;
Kies die Werk by-oortjie:
Merk die blokkie gemerk "Soek vir nuwe weergawe van MuseScore."
Nou sal MuseScore soek vir bywerkings met elke oopmaak en jou in kennis stel indien nodig.
Soek vir bywerking
Kies Hulp→Soek vir bywerking:
'n Dialoogkassie sal verskyn met die bywerkingstatus: óf "Geen bywerking beskikbaar", óf "'n MuseScore-bywerking is beskikbaar:" gevolg deur 'n skakel om dit af te laai.
Nota: Bogenoemde opsies is slegs beskikbaar in die Mac- en Windows-weergawes van MuseScore (uitsluitend die weergawe vanaf die Windows Store), aangesien slegs hulle direk vanaf MuseScore.org bygewerk kan word. Linux-verspreidings (en die Windows Store) her ander meganismes om bywerkings beskikbaar te stel..